Tere EEL liikmed!

Aitäh kõigile, kes said tulla reedel toimunud EEL üldkogule ja /või Karl Karlepi pingi avamisele. Kokku oli üldkogul 88 inimest: EEL liikmeid 67 (43% liikmeskonnast), liikmekandidaate 8 ja kutsutud külalisi 13.

Olen väga tänulik kõigile organiseerijatele ja esinejatele! Suur tänu juhatuse liikmetele!

Oli sisukas, meeleolukas ja hariv päev. Karla oleks kõigi meie üle uhke.

Kaja Plado, üldkogu sisulise poole ideeautor ja teostaja, tegi kõike parimal moel ja oli palunud rääkima suurepärased esinejad: Eha Vihm, Ana Kontor, Jaan Kõrgesaar, Vello Saliste, Sirli Väinsar, Kaja Pastarus, Aaro Nursi, Maris Juhkam.

Tänan Krista Suntsi, Ana Kontorit, Marika Leemetit, kes on viis aastat olnud eripedagoogi kutse andmise hindamiskomisjoni väga tublid liikmed. Sel kevadel otsustasid nad anda võimaluse uutele inimestele.

Tänu Kaja Pladole ja Kristina Tupitsale, kelle organiseerimisel, toimetamisel ja trükki andmisel said ilmuda sel kevadel kolm numbrit kogumikku Eripedagoogika. Aitäh neile, kes kogumike kirjutiste autorite seas on. Nüüd on Kaja Pastarusel ja Heidi Öövelil alustatud suur töö trükiste müümise ja levitamisega. Eripedagoogika tellijate arv on juba üle 400 ja oleme juhatusega otsustanud edaspidi hakata kogumike levitamise teenust ostma logistikafirmalt.

Tänan Maris Juhkamit, kes organiseeris näituse ja kaasas eripedagoogika tudengeid.

Uusi liikmeid võtsime vastu kaheksa: Ülle Rästas, Kalli Kazakova, Astrid Puls, Ahto Saluste, Karin Kütt, Kairi Kilp, Vahur Põldsam, Riin Tamm.

Tänu Marika Padrikule, kes Karl Karlepi nimelise pingi avamise üritust juhtis. Aitäh Aive Adamkale saksofonipalade eest, mis sobisid pingi avamise juurde.

10.mai seisuga oli annetatud pingi avamiseks 2904eurot. 1200 läks pingi tarvis. Ülejäänu ja lisaks veel EEL ja ELÜ kui organisatsioonide panus läheb seemneks Karl Karlepi artiklite kogumiku väljaandmiseks.

Meelika Maila kindlustas tagalat: fotograaf, helitehnika õues, lilled. Saadame peatselt lingi, mille kaudu saab soovi korral pilte tellida.

Suureks abiks olid Marge Süld, Evelyn Ojaperv, Kristina Tupits ja Erle Kuusik registreerimisel ja esinejate ohjamisel.

Aitäh ülikooli eripedagoogika osakonna inimestele, kes kaasa mõtlesid ja head nõu andsid.

Ma olen väga rõõmus reedese päeva suurepärase meeskonna ja kogu meie liikmeskonna üle!

Tervitades ja ilusat kevadet soovides

Lea Pilme

EEL president

20.05.2019